b"\n_START_ARTICLE_\nPintura en pols\n_START_PARAGRAPH_\nLa pintura en pols o pintura electroest\xc3\xa0tica (\xc2\xabPowder Coating\xc2\xbb en angl\xc3\xa8s) \xc3\xa9s un tipus de recobriment que s'aplica com a fluid de pols seca, que sol ser utilitzat per crear un acabat dur que \xc3\xa9s m\xc3\xa9s resistent que la pintura convencional._NEWLINE_El proc\xc3\xa9s es porta a terme en instal\xc2\xb7lacions equipades que proporcionin un forn de curat, cabines per a l'aplicaci\xc3\xb3 amb pistoles electroest\xc3\xa0tiques i en general una cadena de transport aeri, on es pengen les parts, que solen ser electrodom\xc3\xa8stics, extrusions d'alumini, parts d'autom\xc3\xb2bils i bicicletes, i es cobreixen amb una pintura en \xc2\xabpols\xc2\xbb (tamb\xc3\xa9 anomenada laminaci\xc3\xb3)._NEWLINE_S'aconsegueixen excel\xc2\xb7lents resultats tant pel que fa a l'acabat com al segellat herm\xc3\xa8tic. T\xc3\xa9 una \xc3\xa0mplia aplicaci\xc3\xb3 en la ind\xc3\xbastria manufacturera; de fet, des d'un punt de vista qualitatiu, \xc3\xa9s m\xc3\xa9s f\xc3\xa0cil d'aplicar, i des d'un punt de vista ecol\xc3\xb2gic, no crea cap problema per als operadors i el medi ambient._NEWLINE_Es pot aplicar a materials com ara l'acer, alumini i metalls galvanitzats. Amb els colorants es poden obtenir tots els matisos de color, fins i tot la gamma de RAL."